19. ΝΟΜΟΘΕΤ. ΔΙΑΤΑΓΜΑ υπ’ αριθ. 3416 της 8/8 Οκτ. 1955 Περί επιστροφής δασμών, φόρων και λοιπών επιβαρύνσεων επί των πρώτων υλών κλπ. του εν τη ημεδαπή κατασκευαζομένου δημοσιογραφικού χάρτου. Άρθρ.1.-1.Αι διατάξεις του Νόμ. 2861/1954 "περί μέτρων ενισχύσεως της εξαγωγής βιομηχανικών και άλλων εγχωρίων προϊόντων, αι αφορώσαι τας πρώτας ύλας και τα υγρά καύσιμα τα χρησιμοποιούμενα δια την κατασκευήν εξαγομένων προϊόντων, προκειμένου περί χάρτου, ομοίου του εν τη δασμολογική κλάσει 179α του Τελωνειακού Δασμολογίου Εισαγωγής και τη υπ’ αυτήν σημειώσει α αναφερομένου, εφαρμόζονται κατ’ αναλογίαν και επί του χάρτου τούτου, εφ’ όσον κατασκευάζεται εν τη ημεδαπή και διατίθεται δια την εκτύπωσιν των εν τη χώρα εκδιδομένων εφημερίδων ή περιοδικών, βιβλίων ή εντύπων, υπό τον όρον ότι κατά πάσαν των περιπτώσεων τούτων επιτρέπεται η ατελής εισαγωγή απ’ ευθείας εκ του εξωτερικού τοιούτου χάρτου. 2.Ο κατά τας διατάξεις της προηγουμένης παρ. 1 εν τη ημεδαπή κατασκευαζόμενος και δια την εγχώριον κατανάλωσιν προοριζόμενος χάρτης, προ πάσης διαθέσεώς του προς χρησιμοποίησιν εν τω εσωτερικώ, θα τίθεται εις αποταμίευσιν είτε εις αποθήκας αποταμιεύσεως του Δημοσίου, είτε εις τοιαύτας των Γενικών Αποθηκών, θα εξάγεται δε εξ αυτών μετά την εκπλήρωσιν πάσης προαπαιτουμένης διατυπώσεως απορρεούσης είτε εκ της Τελωνειακής και Δασμολογικής νομοθεσίας, είτε εκ των περί τύπου ισχυουσών εκάστοτε διατάξεων. Η αποταμίευσις του χάρτου τούτου δύναται να ενεργήται και εις ιδιωτικάς αποθήκας αποταμιεύσεως, τηρουμένων σχετικώς των περί αποταμιεύσεως διατάξεων του Νόμ. 1165/18 "περί Τελωνειακού Κώδικος". 3.Η παράδοσις του εν λόγω χάρτου εις τας δικαιουμένας ατελείας εφημερίδας κλπ. η χρησιμοποίησις αυτού εις τας προεκτεθείσας χρήσεις και η οριστικοποίησις της ατελείας αυτού θα ενεργείται κατά την διαδικασίαν, την προβλεπομένην δια τον όμοιον χάρτην τον εισαγόμενον εκ του εξωτερικού ατελώς δια τας αυτάς χρήσεις. 4.Κατά την εν τη προηγουμένη παρ. 1 περίπτωσιν οι επιστρεπτέοι δασμοί και φόροι υπολογίζονται επί τη βάσει των δασμών των ισχυόντων κατά την ημέραν καθ’ ην ήθελε λάβει χώραν η αποταμίευσις. Αι περί επιστροφής αυτών αιτήσεις δέον να υποβάλλωνται εις το Τελωνείον παρ’ ω ενεργείται η αποταμίευσις, συν τη καταθέσει της οικείας αιτήσεως αποταμιεύσεως. Άμα τη καταθέσει των ανωτέρω αιτήσεων, κινείται η κατά τον Νόμ. 2861/54 διαδικασία επιστροφής δασμών και λοιπών φόρων. Άρθρ.2.-Η εις άλλας χρήσεις διάθεσις του εν τη ημεδαπή παραγομένου ως άνω χάρτου προ ή μετά την επιστροφήν των κατά τα ως άνω δασμών και φόρων είτε παρά των βιομηχανιών κατασκευής αυτού είτε παρά των παραληπτριών εφημερίδων κλπ. τιμωρείται κατά τας περί λαθρεμπορίας διατάξεις του άρθρ. 100 και επόμενα του Νόμ. 1165/18, των οικείων προσθέτων τελών υπολογιζομένων επί τη βάσει των δασμών και φόρων, των αναλογούντων εις τον εκ της αλλοδαπής εισαγόμενον όμοιον χάρτην. Οι αυτοί δασμοί επιβάλλονται και κατά πάσαν περίπτωσιν μη δικαιολογούσαν την ατελή διάθεσιν τούτου έστω και αν αποκλείηται το αδίκημα της λαθρεμπορίας. Άρθρ.3.-Δια κοινής αποφάσεως των Υπουργών Οικονομικών, Βιομηχανίας και Προεδρίας της Κυβερνήσεως καθορισθήσονται οι όροι και αι διατυπώσεις κατασκευής εν τη ημεδαπή του ως άνω χάρτου. Άρθρ.4.-Τα ακαθάριστα έσοδα τα προερχόμενα εκ της κατά τας διατάξεις του παρόντος Ν.Δ/τος πωλήσεως δημοσιογραφικού χάρτου απαλλάσσονται του κατά τας διατάξεις του άρθρ. 1 του Α.Ν. 660/1937 φόρου κύκλου εργασιών. Άρθρ.5.-Εξαιρετικώς προκειμένης εφαρμογής του παρόντος Ν.Δ/τος εις τας κατά το άρθρ. 5 του Νόμ. 2861/54 δυναμένας να επιστραφώσιν εισφοράς, περιλαμβάνεται και η εισφορά η επιβαλλομένη συμφώνως τω άρθρ. 2 του Νόμ. 1032/43 υπέρ του Ταμείου Ασφαλίσεως Τυπογράφων.